Näpitsfriis

Näpitsfriis (saksa keeles Zangenfries, Zangenmuster 'näpitsornament', eesti keeles on selle vasteks pakutud ka terminit tangisfriisKunstiajaloo oskussõnastik. Tartu, 1927) on germaani päritoluga ornamentaalne friis, mis moodustub kolmnurkadest ja ringidest kujundatud reljeefsetest näpitsataolistest motiividest. Tuntuim näpitsfriis paikneb 6. sajandist pärineval idagootide kuninga Theoderichi hauamonumendil RavennasKunstileksikon. Tallinn, 2001. Iseloomulik ainult rahvasterännuajale, hilisemas kunstis ei esine. Tähele on pandud selle ornamendi kontrasti roomapärase hoonega kui midagi spetsiifiliselt mitte-roomapärast, kuigi ka antiikne pärlvööt esineb hoone kaunistuste hulgashttps://corvinus.nl/2016/07/21/ravenna-mausoleum-of-theoderic/.

Näpitsfriisi taolist servakaunistust leiab Lõuna-Skandinaavia ja Jüütimaa rahvasterännuaegsetel sõlgedel.

Uusajal on ornamendimotiivi kasutatud New Yorgis Broadwayl 1927. aastal ehitatud ja 1966. aastal lammutatud Ziegfieldi teatri fassaadikujunduses.

 Pildid 

 Oletused ornamendi päritolu kohta 
Sarnane kujund on leitud Lõuna-Skandinaavia ja Jüütimaa rahvasterännuaegses kullassepakunstis, üks näide on ka kullatud hõbedast reljeefne sõlg Kirchheimist (Nürtingen, Württemberg), mida on peetud Skandinaaviast pärinevaksBirgitta Hårdh. The Metal Beaker with Embossed Foil Bands. - Continuity for Centuries. Acta Archaeologica Lundensia, Nr. 48, lk 68. Sama ornament ääristab reljeefse loomastiilis ornamendiga sõlgesid, mis on leitud VedstrupistV. S. Olsen. The Development of (Proto)-Disc-on-Bow Brooches in England, Frisia and Scandinavia. – Palaeohistoria 47/48 (2005/2006). lk 492, Høvlsbakkest ja Hove Møllest SjællandiltAlle tiders Nordsjælland. Museum Nordsjællands, Årbog 2016. Kuivõrd germaanlaste puithooneid pole säilinud, jääb selle kullassepakunstis hästi tuntud ornamendi esinemine ka tolleaegsetel hoonetel vaid oletuseks.

Teine seletus tuleb ette Itaalia kunsti- ja reisijuhtides, kus viidatakse S. Ferri tõlgendusele, milles võrreldakse Theoderichi mausoleumi väliskujunduse sarnasust ümmarguse telgiga: ornament peaks sel juhul kujutama riputusrõngaid, mis hoiavad ülal telgi seinuhttp://wwwbisanzioit.blogspot.com/2011/.

 Vaata ka 
 Rahvasterännuaeg
 Theoderichi mausoleum

 Viited 

Kategooria:Arhitektuursed kaunistused
Kategooria:Ornamendid